Worcester F 80 Distinctiones

187 Peccatum grave est

Peccatum graue est quod serpens seipsum torquet. *Non est impiis* gaudere *dicit Dominus*, [Isai. 48:22]. Nam sicut dicitur in libero Sapientie [11:17]: *Per que peccat quis, per hec et torquetur*. Que enim sunt homini[[1]](#footnote-1) oblectamenta peccandi, Deo sunt instrumenta puniendi. Nam superbia inflat, auaritia stimulat, inuidia rodit, ira exurit, gula augit, luxuria dissoluit, mendacium ligat hominem maculant.

Talias nobis infligunt tres hostes, mundus, caro, demon. Mundus velut Syrena nauigantes per hoc mundi mare submergit. Caro velut Dalida, blanditur extinguit. Demon velut leo attrociter interimit. Hii tres fallaces sophiste incautos paralogizant. Cum mundus proponit secularia blandimenta. Caro assumit illicita desideria. Demon concludit eterna tormenta. Mundus ligna ministrat, caro ignem parat, demon sufflat et incendit. Contra primum dicitur, [1 Joan. 2:15-16]: *Nolite deligere mundum*, nec *ea que in mundo sunt.* Quia quicquid *in mundo est* aut *est concupiscentia*, etc. Contra secundum dicitur, [1 Pet. 2:11]: *Obsecro vos tanquam aduenas, et peregrinos* vt *abstinere a carnalibus desideriis, que militant.* Contra tercium[[2]](#footnote-2) dicitur [Eph. 6:16]: Assumite *scutum fidei* vt *possitis extinguere,* etc.

1. homini ] Lambeth, F 128 *corr.* homo F 80. [↑](#footnote-ref-1)
2. tercium ] Lambeth *corr.* diabolo F 80. [↑](#footnote-ref-2)